Luke Micallef SENGLEA ATHLETIC…………………. 2 SIRENS…………. 2 F’partita movimentata bejn Sirens u Senglea, iż-żewġ timijiet reġgħu ħarġu b’punt kull wieħed wara li fl-ewwel rawnd kienu spiċċaw fi dro’ ta’ 1-1. Sirens kienu spiċċaw l-ewwel rawnd fil-5 post b’24 punt, filwaqt li Senglea kienu qed jokkupaw it-12-il pożizzjoni bi 13-il punt. L-ewwel azzjoni denja ta’ nota waslet fit-22 minuta, meta minn freekick mogħti minn Sean Cipriott, Do Nascimento ta daqqa bir-ras, bil-ballun jistampa mal-lasta x-xellugija. Mir-rebound, Sakyi spara għoli. Ħames minuti wara, freekick ieħor mogħti mill-istess Cipriott għadda fuq il-lasti ta’ Cassar. F’temp ta’ erba’ minuti waslu żewġ gowls, wieħed fuq kull naħa. Fil-35 minuta, Teixeira għadda kross fil-baxx li sab lil MARCELO DIAS f’pożizzjoni perfetta u b’xutt b’saħħtu mill-kaxxa ż-żgħira fetaħ l-iskor. Pero’ dan il-vantaġġ ma damux wisq igawduh is-Sengleani, hekk kif fid-39 minuta, ROMARIO LUCAS MEMEZES ġab il-gowl tad-dro’. Id-difensuri ta’ Senglea ħadu l-ballun minn saqajn Cheveresan li jasal għand Memezes li b’xutt mill-viċin jagħmel l-iskor indaqs. It-tieni taqsima bdiet kemxejn kwieta, bl-ewwel azzjoni tasal fis-66 minuta. Sirens ingħataw freekick li nkariga minnu Espindola li ntlaqa’ minn Farrugia u b’diffikulta dawru f’korner. Żewġ minuti wara t-tim tal-Isla jmur minn fuq. Dejan Debono għadda l-ballun lil Marcelo Dias, b’Dos Anjos jipprova jtajjar il-ballun mill-periklu, li iżda spiċċa f’saqajn is-sostitut RICARDO THEODORO DE ALMEIDA li b’xutt fir-rokna tax-xibka reġa’ tefa’ lis-Sengleani minn fuq. Minuta mit-tmiem tal-ħin regolamentari, Sirens ġabu l-gowl tad-dro’. Siraj Arab għadda kross fil-kaxxa ta’ Senglea, b’EDWARD HERRERA attent u tefa’ fix-xibka qalb xi ftit tal-konfużjoni li kien hemm fil-kaxxa Sengleana. Senglea: M. Farrugia, S. Olberkis, D. Debono, E. Sakyi, M. Micallef, J. W. Teixeira, J. Tanti (C. Zammit 74’), S. Cipriott, W. Zamble (R. Theodoro De Almeida 63’), C. Do Nascimento, M. Dias Sirens: D. Cassar,R. Grech, W. De Oliveira (S. Arab 77’), R. Dos Anjos (E. Herrera 84’), E. Okoye, A. Borg, A. Abdullahi, R. Pericles, R. L. Memezes, T. Espindola, F. Cheveresan Imwissija: A. Borg 12’, F. Cheveresan 31’ (Si), J. Tanti 50’, C. Zammit 79’ (Se) Skorjaw: M. Dias 35’ (Se), R. Memezes 39’ (Si), R. Theodoro De Almeida 68’(Se), E. Herrera 89’ (Si) Referee: Daniel Portelli Assistenti Referees: Alan Camilleri, Ivan Galea